PMIndiaData/PMIndiaSum huggingface dataset:
চিনাগী জিয়ামেনদা ব্রিক্স বিজিনেস কাউন্সিলগা লোইননা ৱারি শান্নখিবদা প্রধানমন্ত্রীগী মরক্কী ৱারোল (সেপ্তেম্বর ০৪, ২০১৭)

য়োর এক্সেলেন্সিশিং, ন্যু দিবলপমেন্ত বেঙ্ককী প্রসিদেন্ত ব্রিক্স বিজিনেস কাউন্সিলগী মীহুৎশিং ব্রিক্স বিজিনেস কাউন্সিলগী মীফমদা শরুক য়াবা ফংবসি ঐহাক্কী লাইবক ফবনি । বিজিনেস কাউন্সিলদা নখোয়না তৌরিবা থবক অদুনা ব্রিক্স পার্তনরশিপকী ভিজনদা প্রেক্তিকেল সেপ অমা পিবদা অচৌবা থৌদাং অমা লৌরি । নহাক্না কোন্সিনলিবা নেতৱার্ক অমসুং নহাক্না শেমগৎলিবা নেতৱার্ক অদুনা ব্রিক্স লৈবাক খুদিংমক্তা ইকোনোমিক গ্রোথকী ৱারি অমা শেমগৎলে । মমাং চহিদা গৱাদা পাংথোকখিবা মসিগী মীফমদা এনদিবি অমসুং ব্রিক্স বিজিনেস কাউন্সিলগী মরক্তা হেন্না নকপা কোওপরেসনগী সজেসন অমা লৈখি । নখোয়না এনদিবিগা লোইননা এমওয়ু অমা তৌনরকপদা ঐহাক্না নুঙাইবা ফাওই । এক্সেলেন্সিশিং অমসুং মরূপশিং, ঙসিদি মালেমদা ভারত অসি মোস্ত ওপন ইকোনোমিদা থুনা অহোংবা লাক্লে । ফোরেন দাইরেক্ত ইনভেস্তমেন্ত ৱাংখৎলে, চাদা ৪০ হেঙ্গৎলে । ভারত অসি ইজ ওফ দুয়িং বিজিনেসকী ৱার্ল্দ বেঙ্ক ইন্দেক্সতা মথক্তা কাখৎলক্লে । মদুগা মান্ননা, ঐখোয়না গেলোবেল কমপিতেতিবনেস ইন্দেক্সতা হৌখিবা চহি অনিদা মফম ৩২ হাইগৎলে । জুলাইদা চৎনবা হৌখিবা অদুগুম্বা গুদস অমসুং সর্বিস তেক্সনা হৌজিক ফাওবগী ভারতকী ইকোনোমিক রিফোর্ম ওইরে । স্ত্রোক অমদা, মীওই বিলিয়ন ১.৩গী য়ুনিফাইদ মার্কেত শেমলে । দিজিতেল ইন্দিয়া. স্তার্ত অপ ইন্দিয়া অমসুং মেক ইন ইন্দিয়াগুম্বা প্রোগ্রামশিংনা লৈবাক্কী ইকোনোমিক লেন্দস্কেপতা অহোংবা পুরক্লে । ভারতপু লৌশিংদা য়ুমফম ওইবা, স্কিল সপোর্তেদ অমসুং তেক্নোলোজী দ্রাইবন শোসাইতি অমদা পুরকপদা মখোয়না মতেং পিরি । এক্সেলেন্সিশিং অমসুং মরূপশিং, ঐহাক্না মসি নোত তৌবদা হরাওবা ফাওই মদুদি ব্রিক্স বিজিনেস কাউন্সিলনা ত্রেদ অমসুং ইনভেস্তমেন্ত লাইথোকহনবা, স্কিল দিবলপমেন্তশিং প্রমোত তৌবা, ইনফ্রাস্ত্রকচর দিবলপমেন্ত, এসএমই দিবলপমেন্ত, ই-কমর্স অমসুং দিজিতেল ইকোনোমীগীশু প্রায়োরিতীশিং মেতচ তৌরি । নখোয়গী পাওতাক লৌবগী মথক্তা প্রদক্তিব রিকমেন্দেসন কয়া অমা থোরক্লি । ব্রিক্স রেতিং এজেন্সি, ইনর্জি কোওপরেসন, গ্রিন ফাইনান্স, অমসুং দিজিতেল ইকোনোমী লিংখৎনবগী মায়কৈদা নখোয়না পায়খৎলিবা থবক অদু তশেংনা থাগৎনিঙাইনি । ৱাফম অসি হায়রগা ঐহাক লোইশিল্লগে মদুদি সরকারশিং ওইবনা নখোয়না হোৎনরকপদা ঐখোয়না শোয়দনা মতেং পাংগনি । অমসুং বিজিনেস অমসুং ইনভেস্তমেন্ত কোওপরেসন ফগৎহন্নবগী ঐখোয়গী কমন ওবজেক্তিব অদুদা ব্রিক্স বিজিনেস কাউন্সিলনা ঐখোয়গা নক্ননা চৎমিন্নবা অদুসু ঐখোয়না ঙাইরি । ময়াম্বু থাগৎচরি ।
মহারাস্ত্রদা বস গুরুং চৎপগী থৌদোক্তা লৈখিদ্রবশিংগীদমক প্রধান মন্ত্রীনা অৱাবা ফোংদোকখ্রে

প্রধান মন্ত্রী শ্রী নরেন্দ্র মোদীনা মহারাস্ত্রগী রাইগর জিলাদা বস গুরুং চৎপগী থৌদোক অমদা লৈখিদ্রবশিংগীদমক অৱাবা ফোংদোকখ্রে। প্রধান মন্ত্রীনা হায়খি, “মহারাস্ত্রগী রাইগর জিলাদা বস গুরুং চৎপনা মরম ওইদুনা থৱাইশিং মাংখিবদা অৱাবা ফাওই। লৈখিদ্রবশিংগী ইমুং মনুংগী অৱাবদা শরুক য়াজরি।”
প্রধান মন্ত্রীনা হয়েং সি.আর.ই.দি.এ.আই. য়ুথ কোন-১৯দা ৱা ঙাংগনি

প্রধান মন্ত্রী শ্রী নরেন্দ্র মোদীনা ২০১৯গী ফেব্রুৱরী ১৩দা ন্যু দিল্লীগী তালকতোরা স্তেদিয়মদা পাংথোক্কদৌরিবা সি.আর.ই.দি.এ.আই. য়ুথ কোন-১৯দা ৱা ঙাংগনি। থৌরম অসি কনফিদিরেসন ওফ রিয়েল ইস্তেত দিবেলপর্স এসোসিয়েসন ওফ ইন্দিয়া(সি.আর.ই.দি.এ.আই.)না শিন লাংবনি। প্রধান মন্ত্রীনা সি.আর.ই.দি.এ.আই.না শিন লাংবা একজিবিসন্দসু শরুক য়াগনি। য়ুথ কোন অসি ভারত্তা রিয়েল ইস্তেত ইন্দস্ত্রীবু তুংদা পুনশিন্ননবা পাংথোকপা সি.আর.ই.দি.এ.আই.গী চহীগী য়ুথ কনক্লেবনি। ১৯৯৯দা লিংখৎখিবা সি.আর.ই.দি.এ.আই. অসি ভারত্তা শহর ২০০ হেনবদগী রিয়েল-ইস্তেত দিবেলপরশিং রিপ্রজেন্ত তৌরিবা এপেক্স বোদী অমনি।
সেপ্তেম্বর ১১দা পি.এম.না সর্দারধম ভবনগী লোকরপন অমসুং সর্দারধম ফেজ – II কৈন্য ছত্রলায়াগী ভুমী পুজা পাংথোক্কনি

প্রধান মন্ত্রী শ্রী নরেন্দ্র মোদীনা ২০২১গী সেপ্তেম্বর ১১ অয়ুক পুং ১১ তাবা মতমদা ভিদিও কনফরেন্সকী খুৎথাংদা পি.এম.না সর্দারধম ভবনগী লোকরপন অমসুং সর্দারধম ফেজ – II কৈন্য ছত্রলায়াগী ভুমী পুজা পাংথোক্কনি। সর্দারধম অসি এজুকেসনগী ওইবা অমসুং সমাজবু শেমদোকপা, সমাজ অমগী অশোন-অনাবু শৌগৎপা অমসুং নহারোলশিংদা থবক্কী খুদোংচাবা পীবা লোমদা থবক তৌই। অহমেদবাদতা লিংখৎলিবা সর্দারধম ভবন অহানবা ওইনা অসিদা মহৈরোইশিংগী মতমগা চুনরবা খুদোংচাবশিং য়াওরি। কৈন্য ছত্রলায়া অসিনা ইকোনোমীগী ক্রাইতরিয়া খাইদনা নুপীমচা ২০০০গী হোস্তেলগী খুদোংচাবা লৈগনি। গুজরাতকী সি.এম. অমসুং দিপুতী সি.এম.সু থৌরম অসিদা শরুক য়াগনি।
প্রধান মন্ত্রীনা হয়েং সার্ক লুচিংবশিংগা ৱারী শানগনি

প্রধান মন্ত্রী শ্রী নরেন্দ্র মোদীনা হয়েং ২০২০গী মার্চ ১৫গী পুং ১৭০০ তাবা মতমদা ভিদিও কনফরেন্সকী থোংদা কোবিদ-১৯ থেংননবা পাম্বৈশিংগী মতাংদা সার্ক লুচিংবশিংগা ৱারী শানগনি। লমদম অসিদা কোবিদ-১৯ থেংননবা অকনবা কমন স্ত্রাতেজী অমা থৌরাং তৌনবগীদমক সার্ক লৈবাক পুম্নমক্কী ওইনা পাংথোক্কদবা ভিদিও কনফরেন্সতা মহাক্না ভারতপু লুচিংগনি।
প্রধান মন্ত্রী শ্রী নরেন্দ্র মোদীগা য়ুরোপিয়ন কম্মিসনগী প্রসিদেন্ত, হর এক্সেলেন্সী উর্সুলা বোন দর লিয়েনগা তেলিফোন্দা ৱারী শানবা

প্রধান মন্ত্রী শ্রী নরেন্দ্র মোদীনা ঙসি য়ুরোপিয়ন কম্মিসনগী প্রসিদেন্ত হর এক্সেলেন্সী উর্সুলা বোন দর লিয়েনগা তেলিফোন্দা ৱারী শান্নখ্রে। লুচিংবা অনিনা ভারত্তা হৌজিক কোবিদ-১৯গী অনিশুবা ৱেব অসিবু লাকশিন্নবা কন্না হোৎনরিবা অসি য়াওনা ইন্দিয়া অমসুং ই.য়ু.দা হৌজিক ওইরিবা কোবিদ-১৯গী ফিভমশিংগী মরমদা খন্নখ্রে। প্রধান মন্ত্রী মোদীনা ই.য়ু. অমসুং মখোয়গী মেম্বর স্তেতশিংবু ভারতনা কোবিদ-১৯গী অনিশুবা ৱেব লান্থেংনরিবা অসিদা য়াম্না থুনা মতেং পীরকপগীদমক থাগৎপা ফোংদোকখি। ইন্দিয়া-ই.য়ু. স্ত্রাতেজিক পার্তনরশীপ অসি হৌখিবা জুলাইদা ফমখিবা অৱাংবা থাক্কী মীফম অদুদগী অচেৎপা মরী অমা লৈরক্লি হায়না পনখি। লুচিংবশিংনা লাক্লিবা ২০২১ মেগী ৮দা ভর্চুএলি ওইনা পাংথোক্কদৌরিবা ইন্দিয়া-ই.য়ু.গী লুচিংবশিংগী মীফম অসিদা থৌরম কয়া অমা পায়খৎলিবা ইন্দিয়া-ই.য়ু.গী মরী অসিদা হেন্না ফগৎনবা খুদোংচাবা অমা লৌবা হায়না য়ান্নখি। ইন্দিয়া-ই.য়ু.গী লুচিংবশিংগী মীফম অসিনা ই.য়ু.+২৭ ফোর্মেত্তা অহানবা মীফম ওইগদৌরি অমসুং ইন্দিয়া-ই.য়ু. স্ত্রাতেজিক পার্তনরশীপ অসি মখা তানা মপাঙ্গল কনখৎনবগীদমক নাকন অনিগী লৈরিবা পান্দম অসিগী মমি তারি।
প্রধান মন্ত্রীনা ওলেম্পিক্সকী শেম-শাবগী রিভিউ মীফমদা চেয়র লৌখ্রে

প্রধান মন্ত্রী নরেন্দ্র মোদীনা নুমিৎ ৫০নি তোকিও ওলেম্পিক্স থৌরমগীদমক ইন্দিয়াগী ওলেম্পিক্সকী শেম-শারিবা অসি য়েংশিনখ্রে। ওফিসিএলশিংনা লাক্কদৌরিবা তোকিও ওলেম্পিক্সকীদমক শেম-শারিবশিং পুথোক্তুনা উৎখ্রে। রিভিউ মনুং অসিদা ইকাই খুম্নরবা প্রধান মন্ত্রীনা লায়চৎ মনুংদা শান্নরোইশিংদা ত্রেনিংগী অকায়বা পীদনবা, ওলেম্পিক কোতা ফংননবা মালেমগী ওইবা অহেনবা তান্নবদা শরুক য়াহনবা, শান্নরোইশিংগী ভেক্সিনেসন অমসুং মখোয়দা মতম-মতমগী ওইবা মতেং পীনবগী খোঙথাং কয়া অমা পায়খৎলি হায়বগী থাজবা পীখি। ওফিসিএলশিংনা ভেক্সিনেসনগী ফিভম অমসুং সপোর্ত স্তাফকী মতাংদা পাউদমখি। প্রধান মন্ত্রীনা তোকিও ওলেম্পিক্সকীদমক খনগৎলবা/খনবা য়াবা শান্নরোইশিং, সপোর্ত স্তাফ অমসুং ওফিসিএলশিংবু অথুবা মতমদা তিকা থাদোক্নবা পাউতাক পিখি। প্রধান মন্ত্রীনা হায়খি মদুদি মহাক্না ইন্দিয়ন পুম্বগী মহুৎ শিন্দুনা মখোয়বু থৌনা পীনবা অমসুং য়াইফ পাউজেল পীনবা ঐখোয়গী ওলেম্পিক্স কন্তিজেন্তবু ভিদিও কনফরেন্সকী খুত্থাংদা জুলাইদা উন্নগনি। প্রধান মন্ত্রীনা হায় মদুদি শান্ন-খোৎনবা অসিনা ঐখোয়গী লৈবাক্কী শাজৎকী থৱায়নি অমসুং নহারোলশিংনা অকনবা অমসুং মখল য়াম্বা মশান্নশিংগী নাৎশিং শেমগৎলি। মহাক্না হায় মদুদি ওলেম্পিক্সতা শরুক য়াগদৌরিবা ঐখোয়গী নহারোলশিংদা ভারত মচা করোর ১৩৫গী য়াইফ পাওজেলগা লোয়ননা চৎলগনি। প্রধান মন্ত্রীনা মখা তানা হায় মদুদি মালেমগী ফম্বাক্তা নহা ওইরিবা শান্নরোই পুম্বনা ঙান্থোইনবা, শান্ন-খোৎনবদা থৱায় য়াওনবা লিশিং কয়া অমা পুক্নিং থৌগৎলগনি। ওফিসিএলশিংনা হায় মদুদি শান্নরোইশিংবু ওলেম্পিক্সতা শরুক য়াবা মতমদা পুক্নিং থৌগৎনবা অমসুং মখোয়গী ৱাখল চাওথোক্নবা অখন্নবা মিয়েং চংলগনি। মরম অদুনা, অহেনবা তান্নবা মতম অসিদা ভারত্তা লৈরিবা মখোয়গী মমা-মপা ওইবশিং অমসুং ইমুং-মনুংগী মীওইশিংগা চাং-নাইনা ভিদিও কনফরেন্স শিনগনি। পুন্না শান্নরোই ১০০ মশান্না ১১দা তোকিও ওলেম্পিক্সকীদমক ক্বালিফাই ওইরে অমসুং চাওরাক্না শান্নরোই ২৫ হেন্না ২০২১গী জুনগী থা লোইরকপদা তোকিও ওলেম্পিক্সকীদমক ক্বালিফাই ওইবা য়ানা লৈরি হায়না প্রধান মন্ত্রীদা পাউদমখি। হায়রিবা অসিদা অপুনবা ভারতকী শান্নরোই ১৯ হৌখিবা ২০১৬দা রিও দি জানৈরোদা পাংথোকখিবা পেরালিম্পিক্সতা শরুক য়াখি। পেরা শান্নরোই ২৬ অমা ক্বালিফাই ওইরে অমসুং শান্নরোই ১৬ হেন্না তোকিও ওলেম্পিক্সকীদমক ক্বালিফাই ওইবা য়ানা লৈরি।
ওকুপেস্নেল দিজিজশিং, খুন্দা-লৈতাহনবা অমসুং ভোকেসনেল ত্রেনিংগী লমদা ভারত অমসুং জর্মনী এজেন্সীগী মরক্তা এম.ও.য়ু. তৌনবা মন্ত্রীমন্দলনা য়ারে

অশোক-অপন নংবদগী শোইনাইরবা মীওইশিংগী ওকুপেস্নেল দিজিজশিং, খুন্দা-লৈতাহনবা অমসুং ভোকেসনেল ত্রেনিংগী লমদা ভারত অমসুং জর্মনী এজেন্সীগী মরক্তা এম.ও.য়ু. লৈনখ্রবা মতুংদা প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা অয়াবা পীরে। কান্নবশিং : ওকুপেস্নেল সেফতী অমসুং হেল্থ (ও.এস.ঐচ.) অমসুং সোসিয়েল প্রোতেক্সনগী লমদা জর্মনীগী অখন্নবা এজেন্সী দি.জি.য়ু.ভি.গা তৌনবা এম.ও.য়ু. অসিনা মতেং পাংগনি:- i. অশোক-অপন নংবদগী শোইনাইরবা মীওইশিংগী মেদিকেল, শিনফমগী অমসুং খু্‌ন্নাইগী ওইনা খুন্দা-লৈতানবগী হিরমদা ই-পাউ পীথোক-পীশিন তৌনগনি অমসুং থবক হেনগৎহনগনি ii. শিনফমদগী ওইরকপা লায়নাশিং ঙাকথোকপা, মশক খঙদোকপা অমসুং লায়েংবা অচৌবা কান্নবা: i. ই-পাউ পীনবা অমসুং মতেং পাংনবা অসিনা শিনফমদগী ওইরকপা লায়নাশিং ঙাকথোকপা, মশক খঙদোকপা অমসুং লায়েংবা খক নত্তনা অশোক-অপন নংবদগী শোইনাইরবা মীওইশিং খুন্নাইদা খুন্দা-লৈতাহন্নবা অমসুং ত্রেনিং পীবা ঙমহনগনি।
হৌজিক চত্থরিবা পর্লিয়ামেন্তকী সেসন অসিনা অনৌবা দিকেদ অসিদা লৈবাক অসিগী মশেক মঙাল নাইরবা তুংগীদমক অচেৎপা য়ুম্ফম থোনগদবনি হায়না প্রধান মন্ত্রীনা হায়খ্রে

প্রধান মন্ত্রী শ্রী নরেন্দ্র মোদীনা পর্লিয়ামেন্তকী মীহুৎশিংদা অনৌবা দিকেদ অসিদা লৈবাক অসিগী মশেক মঙাল নাইরবা তুংগীদমক অচেৎপা য়ুম্ফম থোন্নবগী মায়কৈদা থবক তৌনবা হায়খ্রে। ঙসি পর্লিয়ামেন্তকী বজেৎ সেসন হৌদ্রিঙৈ মাংওইননা মিদিয়াদা পীখিবা মহাক্কী ৱারোলদা প্রধান মন্ত্রীনা লৈবাক অসিদা লৈরিবা ইকোনোমিক ইশুশিং অমসুং হৌজিক্কী গ্লোবেল ইকোনোমিক সেনেরিয়োগী কান্নবা অদু ভারতনা মতৌ করম্না লৌবা য়াবগে হায়বদু পাক চাউনা খন্ননবা ফোংদোকখি। “ওইথোকপা য়াবা ইকোনোমিক ইশুশিংদা মিৎয়েং থম্লসি মদুনা গ্লোবেল ইকোনোমিক সেনেরিয়োগী কান্নবা অদু ভারতনা মতৌ করম্না লৌবা য়াবগে য়েংলসি।” পর্লিয়ামেন্তকী হাউস অনিমক্তা খন্ন-নৈনবা হেঙ্গৎহন্নবা হায়রদুনা প্রধান মন্ত্রীনা হায়খি মদুদি মসিনা প্রজাশিংগী এমকৱারমেন্তদসু মিৎয়েং থমগনি। মহাক্না হায়খি, “ঐখোয়গী সরকার অসি শোত্থরবা, নৈহৎপীরবা কাংলুপ অমসুং নুপীশিংদা শক্তি শিন্নবনা মশক তাক্লি। মসিগী দিকেদ অসিদসু ঐখোয়না চপ মান্নবা মিৎয়েং থমগনি অমদি ঐহাক্না পাম্লিবা অসি হাউস অনিমক্তা ইকোনোমিক ইশুশিং অমসুং মীয়ামদা শক্তি শিন্নবগী মতাংদা হেন্না পাক চাউনা অমসুং ফজনা খন্ন-নৈনবনি।”
পি.এম.না বরানাসিদা কোবিদ বেক্সিনেসন দ্রাইভকী বেনিফিসরীশিং অমসুং বেক্সিনেতরশিংগা ৱারী শানখ্রে

প্রধান মন্ত্রী শ্রী নরেন্দ্র মোদীনা বরানাসিদা ঙসি কোবিদ বেক্সিনেসন দ্রাইভকী বেনিফিসরীশিং অমসুং বেক্সিনেতরশিংগা ভিদিও কনফরেন্সিংগী থোংদা ৱারী শানখ্রে। প্রধান মন্ত্রীনা বেনারসকী মীওইশিং, থৌরম অসিদা শরুক য়ারিবা হোস্পিতাল অসিগী দোক্তরশিং, মেদিকেল স্তাফ, পেরা মেদিকেল স্তাফ, সেনিতেসন্দা থবক তৌরিবশিং অমসুং কোরোনা বেক্সিন অসিগা শরুক য়ারিবা পুম্বা থাগৎপা ফোংদোকখ্রে। কোবিদনা মরম ওইরগা থৌরম অসিদা মহাক্না মীয়ামগা পুনবা ফংহৌদবা অসিদা নুঙাইতবা ফোংদোক্লি। মহাক্না হায় মদুদি মালেমগী খ্বায়দগী চাওরবা বেক্সিনেসনগী থৌরম অসি ঙসি ঐখোয়গী লৈবাক্তা চৎথরি। মহাক্না হায় মদুদি ঙসিদি ঐখোয়না ইশাগী বেক্সিন শেমজবা ঙম্বগী থৌনা লৈরে। ঙসি হোৎনর্বা অসিনা বেক্সিন অসি লৈবাক অসিগী কাচিন-কোয়া য়ৌনা য়াম্না থুনা য়ৌহনবা ঙম্লে। ঙসিদি ইন্দিয়া অসি মপুং ফানা মসিগী মালেমগী খ্বায়দগী চংলিবা অসি মরোমদোম পুথোকপা ঙম্লে অমসুং ইন্দিয়ানা লৈবাক কয়াদী মতেং পাংলি। প্রধান মন্ত্রীনা বেনারস অমসুং মসিগী অকোইবদা লৈরিবা মফমশিং অসিগী ইনফ্রাস্ত্রকচরদা চহি তরুক অসিদা অহোংবা কয়া অমা লাক্লি হায়না উৎলি, হায়রিবা অসিনা কোরোনা মতমদা পুর্বনচল পুম্বা মতেং পীখি। মহাক্না মসি অমসু খঙহনখি মদুদি বনারসকী মফমশিং অসিদসু চপ মান্নবা খোঙজেল উৎলি। বনারসতা হকশেলগী থবক তৌবা মীওই লিশিং ২০ হেন্না বেক্সিন পীগনি। মসিগীদমক, বেক্সিনেসন সেন্তর ১৫ লিংখৎখ্রে। প্রধান মন্ত্রীনা উত্তর প্রদেশকী মুখ্য মন্ত্রী অমসুং মহাক্কী লোয়নশিং শিন-লাংবা অসিগীদমক থাগৎপা ফোংদোকখ্রে। মহাক্না হায়খি মদুদি ঙসিগী উন্নবা অসিগী পান্দমদি শিন-লাংবা অসিদা য়েংশিন্নবা অমসুং বেক্সিনেসন দ্রাইব অসিদা করি থোকপগে হায়বা অদু য়েংশিনবনি। মহাক্না বেক্সিনেসন দ্রাইব অসিদা য়াওরিবা মীওইশিংগা ৱারী শান্নখি। মহাক্না ফোংদোকখি মদুদি বনারসতগী লাকপা ৱাফমশিংনা অতৈ মফমশিংদসু ৱাখল তাহল্লগনি। প্রধান মন্ত্রীনা মেত্রোন, এ.এন.এম. ৱার্করশিং, দোক্তরশিং, অমসুং লেব তেক্নিসিয়ানশিংগা উন্নখি। প্রধান মন্ত্রীনা মখোয়দা লৈবাক্কী থাগৎপা মখোয়দা পীরি। প্রধান মন্ত্রীনা সাইন্তিস্তশিংবুশু মখোয়গী লম্বোইবগী মওং কত্থোকপা অসিদা থাগৎপা ফোংদোকখি। প্রধান মন্ত্রীনা অমুকশু পনখি মদুদি লৈবাক অসিনা লায়চৎ অসি থেংনবদা হেন্না কান্নবা ফংলি মরমদি হান্ননা লম-তু শেংবগী চৎনবি স্বচাতা অভিয়ানগী খোঙথাং অসি লোখৎপননি। প্রধান মন্ত্রীনা কোরোনাগী লান্মীশিংবু লায়চৎ অমসুং বেক্সিনেসন অসিগী অশেংবা ই-পাওগীদমক থাগৎপা ফোংদোকখ্রে।
পি.এম.না দবল্যু.ঐচ.ও.গী দি.জি. তেদ্রোস ঘেব্রেয়েসসকা উনখ্রে

প্রধান মন্ত্রী, শ্রী নরেন্দ্র মোদীনা ঙসি জামনাগরদা ৱার্লদ হেল্থ ওর্গনাইজেশন (দবল্যু.ঐচ.ও.)গী দাইরেক্তর জেনরেল দা. তেদ্রোস ঘেব্রেয়েসসকা উনখি। মমাংদা দিগ্নিতরী অনিমক্না দবল্যু.ঐচ.ও. গ্লোবল সেন্তর ফোর ত্রেদিস্নেল মেদিসিনগী শঙ্গাবদা থেংনখি। প্রধান মন্ত্রীনা ত্বীত তৌখি: “@DrTedros কা উনদুনা অমসুং হেল্থ সেক্তর অসিবু মখাতানা মপাঙ্গল কনখৎহন্নবগী মতাংদা নোতশিং এক্সচেঞ্জ তৌনবা অসি মতম পুম্নমক্তা নুংঙাইবা ফাওই। মহাক্না মতম চুপ্পদা মহাক্কী পুনশিদা ভারতকী ওজাশিংগী ইথিল অদুবু য়াম্না মমল লৈনা লৌই। অমসুং ঙসিদি মহাক অসি মহাক্কী গুজরাতি হৈবগীদমক্তসু য়াম্না থাগৎখি! @WHO”
হান্নগী কেন্দ্রগী মন্ত্রী শ্রীমতী সুশ্মা স্বরাজনা লৈখিদবদা মন্ত্রীমন্দলনা অৱাবা ফোংদোকখ্রে

মন্ত্রীমন্দলনা হান্নগী কেন্দ্রগী মন্ত্রী শ্রীমতী সুশ্মা স্বরাজনা ২০১৯গী ওগস্ত ৬কী নুমিদাং নই দিল্লীগী এইম্সতা লৈখিদবদা থম্মোই শোক্না অৱাবা ফোংদোকখ্রে। মহাক্না লৈখিদবা অসিদা লৈবাক অসিনা শক্নাইরবী লুচিংবী অমসুং থোইদোক হেন্দোকপা পর্লিয়ামেন্তরিয়ান অমা মাংজরে। রিজোলুসনগী ৱাফমশিং মখাদা লৈরে:- “হরিয়ানাগী অম্বালাদা ১৯৫২গী ফেব্রুৱারীদা পোকখিবা শ্রীমতী সুশ্মা স্বরাজ অম্বালা কেন্তোমেন্তকী সনাতন ধর্ম কোলেজদগী গ্রেজুয়েৎ লোইশিনখি অমদি চন্দিগরগী পঞ্জাব য়ুনিবর্সিতীদগী লোগী দিগ্রী ফংখি। কানপুরগী এগ্রীকলচরেল য়ুনিবর্সিতীনসু মহাকপু দোক্তরেৎ পীদুনা ইকায় খুম্নখি। ১৯৭৩দা মহাক্না ভারতকী সুপ্রিম কোর্ত্তা এদভোকেৎ অমা ওইনা প্রেক্তিস তৌবা হৌখি। শ্রীমতী সুশ্মা স্বরাজ চহী নৌনা পব্লিক্কী পুন্সিদা খোংদারকখি অমসুং মশাগী চহী ২৫ শুরকপা ১৯৭৭তা হরিয়ানা লেজিস্লেতিব এসেমব্লিগী মীখলদা মায় পাকখি অমদি হরিয়ানা রাজ্য সরকারদা লেবর অমসুং এম্প্লোইমেন্তকী কেবিনেৎ মন্ত্রী ওইরকখি। মহাকপু হরিয়ানা লেজিস্লেতিব এসেমব্লিগী মীহুৎ অমা ওইনা অমুক হন্না খল্লকখি অমদি ১৯৮৭তগী ১৯৯০ ফাওবগী মতম মনুংদা এজুকেসন, ফুদ অমসুং সিভিল সপ্লাইগী কেবিনেৎ মন্ত্রী ওইরকখি। ১৯৯০দা মহাক রাজ্য সভাগী মীহুৎ ওইনা খনখি অমদি ১৯৯৬তা ১১শুবা লোক সভাগী মীহুৎ অমা ওইনা খনখি, মতম অদুদা মহাক ইনফোর্মেশন অমসুং ব্রোদকাস্তিংগী কেন্দ্রগী মন্ত্রী ওইখি। ১৯৯৮দা মহাক ১২শুবা লোক সভাদা মহাক অমুক হন্না খল্লকখি অমসুং ইনফোর্মেশন অমসুং ব্রোদকাস্তিংগী কেন্দ্রগী মন্ত্রী ফমগা লোয়ননা তেলেকম্যুনিকেসনগী অহেনবা থৌদাংসু লৌখি। ১৯৯৮গী ওক্তোবরদা মহাক দিল্লীগী অহানবা নুপী মুখ্য মন্ত্রী ওইখি। মদুগী মতুং ২০০০গী এপ্রিলদা মহাকপু রাজ্য সভাদা অমুক হন্না খল্লকখি অমদি ২০০০গী সেপ্তেম্বরদগী ২০০৩গী জনুৱারী ফাওবা ইনফোর্মেশন অমসুং ব্রোদকাস্তিংগী মন্ত্রী ওইখি মদুগী মতুং ২০০৩গী জনুৱারীদগী ২০০৪গী মে ফাওবা হকশেল অমসুং য়াইফ–য়ুম্বাল অমদি পর্লিয়ামেন্তরী এফিয়র্সকী মন্ত্রী ওইখি। ২০০৬তা মহাক রাজ্য সভাদা অমুক হন্না খল্লকখি। ২০০৯দা মহাক ১৫শুবা লোক সভাগী মীহুৎ অমা ওইনা খল্লকখি অমদি ২০০৯গী দিসেম্বরদগী ২০১৪গী মে ফাওবা ওপোজিসনগী লুচিংবা ওইখি। ২০১৪দা মহাক ১৬শুবা লোক সভাদা খল্লকখি। ২০১৪গী মে থাদগী ২০১৯গী মে থা ফাওবা কেন্দ্রগী মপাল থৌরম পুবা মন্ত্রী ওইনা মহাক্না থৌদাং লৌখি। শ্রীমতী সুশ্মা স্বরাজপু মহাক্কী থোইদোক হেন্দোকপা হৈ–শিংবা অমসুং নুংশি হৈবা মতৌ অদুগীদমক মতম পুম্নমক্তা নীংশিংদুনা লৈহৌরগনি। মহাক মতিক চাবা এদমিনিস্ত্রেতর অমসুং মীয়ামগা শোক্ন–শম্নবা মীওই অমা ওইবীরম্মি মহাক্না মীরমদা অৱাবা তারবা ভারতম চাশিংবু মতেং পাংদুনা মীপুম খুদিংমক্কী পুক্নিং শুমহৎখি। অসিগুম্ললবা মগুনশিং অসিনা মহাকপু ২০১৭তা য়ু.এস. দেল্লী ‘ৱাল স্ত্রীৎ জর্নেল’না “ভারতকী খ্বাইদগী নুংশিবা পোলিতিসিয়ান” ওইনা লাওথোকখি। শ্রীমতী সুশ্মা স্বরাজনা তোঙান তোঙানবা কেপাসিতীশিংদা লৈবাক্কীদমক তৌবীরম্বশিং অদুগীদমক তৌবীমল খঙবা উৎখি। মন্ত্রীমন্দলনা লৈখিদবগী ইমুং মনুংগী অৱাবদা সরকার অমসুং লৈবাক মীয়াম পুম্বগী মায়কৈদগী থম্মোই শোক্না অৱাবসু ফোংদোকখি।”
প্রধান মন্ত্রী অমসুং নোর্ৱেগী প্রধান মন্ত্রী, ঐচ.ই. শ্রী জোনাস গহর স্তোরনা তেলেফোন্দা ৱারী শাবা

প্রধান মন্ত্রী শ্রী নরেন্দ্র মোদীনা ঙসি নোর্ৱেগী প্রধান মন্ত্রী, ঐচ.ই. শ্রী জোনাস গহর স্তোরগা লোয়ননা ঙসি তেলিফোন্দা ৱারী শাখ্রে। লুচিংবশিংনা চাউখৎলক্লিবা লৈবাকশিংদা রিন্যুএবল ইনর্জী প্রোজেক্তশিংগীদমক ক্লাইমেৎ ফাইনান্স মোবিলাইজ তৌনবা থৌরাংশিং য়াওনা নাকল অনিগী য়াইফনবা বাইলেতরেল অমসুং ইন্তর্নেস্নেল সমস্যাশিংগী মতাংদা খন্নখি। পি.এম. মোদীনা চাউখৎলক্লিবা মালেমগীদমক খেন্নবা লৈতবা, মতম চানা অমসুং মরাং কাইনা ক্লাইমেৎ ফাইনান্স ফংহনবগী মরু ওইবা অদু থমখি অমসুং ঐচ.ই. স্তোরনা হীরম অসিদা হোৎনরিবা অসিবু থাগৎপা ফোঙদোকখি। লুচিংবা অনিনা ব্ল্যু ইকনোমীগী তাস্ক ফোর্সকী মখাদা লৈরিবা য়াওনা বাইলেতরেল কোওপরেসনগী হৌজিক চত্থরিবা থৌশিল কয়ামরুম য়েংশিনখি। মখোয়না গ্রীন হাইদ্রোজেন, শিপ্পিং, সাইন্স অমসুং তেক্নোলোজী অমসুং এজুকেসনগুম্বা লমশিংদা ভারত-নোর্ৱে চুংশিন্নবা হেনগৎলক্লিবা অসিদা অপেনবা ফোঙদোকখি।
প্রধান মন্ত্রী শ্রী নরেন্দ্র মোদীগী নেপালগী লুম্বিনী খোঙচৎ (মে ১৬, ২০২২)

প্রধান মন্ত্রী, শ্রী নরেন্দ্র মোদীনা নেপালগী প্রধান মন্ত্রী, ইকায়খুম্ননীংঙাই ওইরবা আর.তি. শের বহাদুর দ্যুবাগী পাউজেলগী মখা পোন্না মে ১৬, ২০২২, বুধ পুর্নিমাগী থৌরমদা লুম্বিনীদা ওফিসিএল ওইবা খোঙচৎ চৎকনি। মসিনা ইং ২০১৪গী মতুংদা প্রধান মন্ত্রীগী মঙাশুবা খোঙচৎ ওইগনি। প্রধান মন্ত্রীনা লুম্বিনীদা লৈবা শেংলবা মায়াদেবী লাইশঙদা চত্তুনা লাই খুরুমগনি। নেপাল সরকারগী মিৎয়েং মখাদা লুম্বিনী দিভেলপমেন্ত ত্রস্তনা শীন-লাঙগদৌরিবা বুধ জয়ন্তীগী থৌরমদসু প্রধান মন্ত্রীনা ৱা ঙাঙগনি। তোঙানবা থৌরম অমা ওইনা, প্রধান মন্ত্রীনা লুম্বিনী মোনাস্তিক জোনগী মনুংদা লৈবা অমসুং নই দিল্লীগী ইন্তর্নেস্নেল বুধিস্ত কনফেদেরেসন (আই.বি.সি.)না মপু ওইবা লমদা শাগদৌরিবা বুধিস্ত কলচর অমসুং হেরিতেজকী ‘শিলনয়াস’ থৌরমদসু শরুক য়াগনি। প্রধান মন্ত্রী অনিনা লৈবাক অনিগী মরীগী মতাংদা ৱারীসু শাগনি। প্রধান মন্ত্রী মোদীগী খোঙচৎনা ঐখোয়গী নৈবরহুদ ফর্স্ত পোলিসীবু হেন্না খুমাং চাউশিলহনবা ওইনা ভারত অমসুং নেপালগী মরক্তা অৱাংবা থাক্তা চাং নাইনা ৱারী শাবগী চৎনবীবু মখা তাহল্লি। মসিনা লৈবাক অনিগী মীওইশিংগী মরক্তা মান্ননা লৈরিবা সিভিলাইজেসনগী হেরিতেজপু মরু ওইবা পীরি।
বি.এস.এন.এল. অমসুং এম.তি.এন.এল. অমুক হিঙ্গৎহন্নবা থৌরাং অমসুং অনি অসি পুনশিন্নবগী ৱাফম কেন্দ্রগী মন্ত্রীমন্দলনা য়ারে

ফোর জি.গী স্পেক্ত্রম পীদুনা, শেন্দোন কোক্নবা সোভরেন্ত গেরেন্তীগা লোইননা বোন্দশিং খোমগৎতুনা, ইমপ্লোয়ীশিংগী চাদিং হন্থহন্দুনা, লন-থুমশিং শেন ওন্থোক্তুনা অমসুং বি.এস.এন.এল. অমসুং এম.তি.এন.এল. পুনশিন্নবগী অয়াবা পীদুনা বি.এস.এন.এল. অমসুং এম.তি.এন.এল. অমুক হিঙ্গৎহন্নবা থৌরাং কেন্দ্রগী মন্ত্রীমন্দলনা য়ারে। মখাগী ৱাফমশিং অসি মন্ত্রীমন্দলনা য়ারে :- 1. বি.এস.এন.এল. অমসুং এম.তি.এন.এল.দা সরকারনা ফোর জি. স্পেক্ত্রম পীদুনা পি.এস.য়ু.শিং অসিনা ব্রোদবেন্দ অমসুং দেতা পীবা ঙমহনগনি। হায়রিবা স্পেক্ত্রমশিং অসি লৌনবগী শেনফম ভারত সরকারনা পি.এস.য়ু.শিং অসিদা লুপা ক্রোর ২০,১৪০ কেপিতেল ওইনা পীগনি; মসিগী স্পেক্ত্রম অসিগী লুপা ক্রোর ৩,৬৭৪গী জি.এস.তি.গী শেনফম বজেৎকী খুৎথাংদগী সরকারনা পুথোক্কনি। পীরিবা স্পেক্ত্রম অসি শীজিন্নদুনা বি.এস.এন.এল. অমসুং এম.তি.এন.এল.না খুঙ্গংশিং য়াওনা মফম কয়াদা লৈরিবা মখোয়গী নেতৱার্কশিং শীজিন্নদুনা চাংদম্নদুনা অয়াংবা ফোর জি. দেতা পীবা ঙমগনি। 2. বি.এস.এন.এল. অমসুং এম.তি.এন.এল.না ভারত সরকারনা পুথোক্তুনা লুপা ক্রোর ১৫,০০০গী লোং-তার্ম বোন্দশিং খোমগৎকনি। হায়রিবা শেনফমশিং অসিনা বি.এস.এন.এল. অমসুং এম.তি.এন.এল.না মখোয়গী হৌজিক লৈরিবা শেন্দোল শিংদোক্কনি অমসুং কাপেক্স, ওপেক্স অমসুং অতোপ্পা দরকার ওইবশিং পীথোক্কনি। 3. বি.এস.এন.এল. অমসুং এম.তি.এন.এল.না চহি ৫০ অমসুং মসিগী মথক্ত লৈবা মখোয়গী ইমপ্লোয়ীশিংদা খুদোংচাবা কয়া য়াওরবা ভোলুন্তরী রিত্যারমেন্ত স্কিম (ভি.আর.এস.) পীগনি অমসুং মসিগী অচংবা শেনফম ভারত সরকারনা বজেৎকী খুৎথাংদা পুথোক্কনি। ভি.আর.এস.কী এক্স-গ্রেসিয়াগী শরুক লুপা ক্রোর ১৭,১৯৬ দরকার ওইগনি, পেসন্স, গ্রেজুইতী অমসুং কম্যুতেসনগী শেনফম ভারত সরকারনা পুথোক্কনি। স্কিম অসিগী অকুপ্পশিং বি.এস.এন.এল. অমসুং এম.তি.এন.এল.না অরোইবা ওইনা লেপকনি। 4. শেন্দোল শিংদোক্নবা, বোন্দশিং মথৌ পাংথোক্নবা, নেতৱার্ক ফগৎহন্নবা, দরকার ওইবা ফন্দশিং ফংনবা বি.এস.এন.এল. অমসুং এম.তি.এন.এল.না মখোয়গী লন-থুমশিং শেল ওন্থোক্কনি। 5. বি.এস.এন.এল. অমসুং এম.তি.এন.এল. পুনশিনবা ইন-প্রিন্সিপাল ওইনা য়ানরে অমুক হিঙ্গৎনবা থৌরাং অসি থবক ওইনা পাংথোকপা মতমদা বি.এস.এন.এল. অমসুং এম.তি.এন.এল.না মসিগী লৈবাক শীনবা থুংনা লৈরিবা তেলিকম্যুনিকেসন নেতৱার্কশিংগী খুৎথাংদা অফবা অমসুং থাজনীংঙাই ওইবা সর্বিস পীবা ঙমগনি।
চোতিলাদা প্রধানমন্ত্রীনা মীয়ামগী মীফমদা ৱা ঙাংখ্রে, রাজকোতকী গ্রিনফিল্দ এয়ারপোর্তকীদমক উরেপ উয়ুং তমখ্রে

প্রধানমন্ত্রী শ্রী নরেন্দ্র মোদীনা ঙসি সুরেন্দ্রনগর জিলাগী চোতিলাদা মীয়ামগী মীফমদা ৱা ঙাংখ্রে । মহাক্না রাজকোতকী গ্রিনফিল্দ এয়ারপোর্তকী; লেন তরুক্কী অহমেদাবাদ-রাজকোত নেস্নেল হাইৱে; অমসুং লেন মরিগী রাজকোত-মোর্বি স্তেত হাইৱেগীদমক উরেপ উয়ুং তমখ্রে । মহাক্না ফুল ওতোমেতিক মিল্ক প্রোসেসিং অমসুং পেক্কেজিং প্লান্ত অমা; অমসুং সুরেন্দ্রনগরগী জোরাবরনগর অমসুং রতনপুর লমদমগীদমক দ্রিঙ্কিং ৱাতর দিস্ত্রিব্যুসন পাইপলাইন অমসু জাতিদা কৎথোকখ্রে । প্রধানমন্ত্রীনা হায়খি মদুদি সুরেন্দ্রনগর জিলাদা এয়ারপোর্ত অমা অশা তৌবা অসি অরুবা অমনি । অসিগুম্বা মখলগী দিবলপমেন্ত ৱার্কশিংনা নাগরিকশিংবু পুক্নিং থৌগৎলি হায়না মহাক্না হায়খি । এভিয়েসন অসি ইনাক খুনবা খক্তগী নত্তে হায়না মহাক্না হায়খি । এভিয়েসনবু ঐখোয়না লাইরবাশিংনা এফোর্দ তৌবা ঙমহল্লে হায়না মহাক্না মখা তাখি । প্রধানমন্ত্রীনা হায়খি মদুদি দিবলপমেন্তকী ৱাহনথোক অসি হোংলে । হেন্দপম্পশিংবু দিবলপমেন্তকী সাইন ওইরম্বা মতম অদুদগী, ঙসিদি নর্মদা তুরেলগী ইশিং অসি নাগরিকশিংগী কান্ননবা পুরক্লে । নর্মদাগী ইশিংদগী সুরেন্দ্রনগর জিলানা কান্নবা কয়া অমা ফংলে হায়না মহাক্না হায়খি । মহাক্না প্রজাশিংদা ইশিং নিংথিজনা শিজিন্ননবা অমসুং দ্রোপ অমা ফাওবা চেকশিন্না থম্নবা তকশিনখি । প্রধানমন্ত্রীনা হায়খি মদুদি সুরসাগর দেরিনা প্রজা অয়াম্বদা কান্ননবা ফংহল্লগনি । মমাংগী মুখ্যমন্ত্রী কেশুবাই পতেলনা হেন্না ফবা অমশুং অশোই অঙাম য়াওরোইদবা লম্বীগী মায়কৈদা তৌরম্বা থবকশিং অদুশু মহাক্না নৌহৌনা নিংশিংখি ।
প্রধান মন্ত্রীনা সি.আর.পি.এফ. পর্সোনেলশিংবু মখোয়গী থৌনা ফবগী নুমিৎতা ইকায় খুম্নখ্রে

প্রধান মন্ত্রী শ্রী নরেন্দ্র মোদীনা সি.আর.পি.এফ. পর্সোনেলশিংবু মখোয়গী থৌনা ফবগী নুমিৎতা ইকায় খুম্নখ্রে। প্রধান মন্ত্রীনা হায়খি, “সি.আর.পি.এফ.কী থৌনা অসি পাক শন্না খঙনরি। “সি.আর.পি.এফ.কী থৌনা ফবগী নুমিৎতা, ঐহাক্না থৌনা ফরবা ফোর্স অসিবু ইকায় খুম্নজরি অমদি ১৯৬৫দা গুজরাতকী সরদার পতেল পোস্ততা ঐখোয়গী সি.আর.পি.এফ. পর্সোনেলশিংগী থৌনাবু নীংশিংজরি। থৌনা ফরবা অথৌবশিংগী কত্থোকখিবা অদু কৈদৌনুংদা কাওররোই।”
মালেমগী লুচিংবা কয়ানা প্রধান মন্ত্রীদা তেলিফোন তৌরক্তুনা নুংঙাইবা ফোংদোরক্লি

প্রধান মন্ত্রী শ্রী নরেন্দ্র মোদীনা ২০১৯গী মীখলদা মায় পাক্লকপদা বঙ্গলাদেশকী প্রধান মন্ত্রী শ্রীমতী শৈখ হসিনা; ভুতানগী নিংথৌ শ্রী জিগমে খেসর নামগ্যেল ৱাংচুক; ভুতানগী প্রধান মন্ত্রী দা. লোতে শেরিং; নেপালগী প্রধান মন্ত্রী শ্রী কে.পি. শর্ম ওলী; মালদীপকী রাস্ত্রপতি শ্রী ইব্রাহিম মোহমদ সোলী; শ্রীলঙ্কাগী প্রধান মন্ত্রী শ্রী রানিল বিক্রমসিংহ; রুসিয়াগী রাস্ত্রপতি শ্রী ব্লাদিমির পুতিন; ফ্রান্সকী রাস্ত্রপতি শ্রী ইমানুয়েল মেক্রোন; জাপানগী প্রধান মন্ত্রী শ্রী অবে শিঞ্জো; ওস্ত্রেলিয়াগী প্রধান মন্ত্রী শ্রী স্কোৎ মোরিসন; মোরিসসকী প্রধান মন্ত্রী শ্রী প্রবিন্দ জগনাথ; য়ু.এ.ই.গী ক্রাউন প্রিন্স শ্রী মোহমদ বিন জায়েদ; অমসুং ইজরেলগী প্রধান মন্ত্রী শ্রী বেঞ্জামিন য়াওনা মালেমগী লুচিংবা কয়ানা তেলিফোন তৌরক্তুনা নুংঙাইবা ফোংদোকপগী পাওজেল পীরক্লি। প্রধান মন্ত্রীগী মফমদা নুংঙাইবা ফোংদোক্লদুনা লুচিংবশিং অদুনা মখোয়গী ওইবা ৱাফমশিং থমখি মদুদি অসিগুম্লবা পুৱারী ওইরবা অচৌবা য়াথং অসিনা প্রধান মন্ত্রী শ্রী নরেন্দ্র মোদীগী লিচিং মখাদা ভারতকী মীয়ামগী লেংদবা থাজবা অদু উবা ফংলে। মখোয়গী য়াইফ পাওজেলশিং অদুদা তৌবীমল খঙবা উৎলদুনা প্রধান মন্ত্রীনা ফোংদোকখি মদুদি মীখল অসিনা মালেমগী খ্বাইদগী চাউবা দেমোক্রেসী ওইরিবা ভারতকী দেমোক্রেসীগী পাঙ্গল শক্তিনি। মহাক্না মালেমগী লুচিংবশিংবু নাকল অনিগী ওইবা কান্নবা ফংগদবা লৈবাক অনিগী মরীশিং অমদি মল্তিলেতরেল কোওপরেসন্দা থম্নরিবা মখোয়গী মরী অদুদা থাগৎপা ফোংদোকখি অমদি হেন্না চেৎপা মরী থম্ননবা মখা তানা থবক তৌবদা মহাক্কী অপাম্বা অদু ফোংদোকখি। প্রধান মন্ত্রীনা সোসিয়েল মীদিয়া অমদি অতোপ্পা পাম্বৈশিংগী মতেংনা মফমদা নুংঙাইবা ফোংদোরকখিবা অতোপ্পা লুচিংবা কয়াগী মফমদসু মহাক্না তৌবীমল খঙবা উৎখি।